《雪后》
宋代·史嵩之

同云收万里，斜日已三竿。
有鸟皆潜迹，无风尚送寒。
晴檐如下雨，枯涧忽鸣渊。
渐觉山河复，方知世界宽。

作者简介：（?—1257）明州鄞县人，字子由，一作子申。史弥忠子。宁宗嘉定十三年进士。累擢刑部侍郎。理宗端平元年，金亡，宋欲乘机收复河南，嵩之持不可，因请祠归里。后师溃，复召用之，累拜参知政事，进右丞相兼枢密使。淳祐中封永国公。遭父丧起复，力主和议，为公论所不容，闲居十三年。卒谥忠简，改谥庄肃。恭帝德祐初，夺谥。